Document ID: 32001R1800

32001R1800
L 244/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1800/2001 AL COMISIEI
din 13 septembrie 2001
de modificare a Regulamentului (CE) nr. 1420/1999 al Consiliului și a Regulamentului (CE) nr. 1547/1999 cu privire la transporturile de anumite tipuri de deșeuri către Guineea
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, la intrarea și la ieșirea din Comunitatea Europeană (1), astfel cum a fost modificat ultima dată prin Decizia 1999/816/CE a Comisiei (2), în special articolul 17 alineatul (3),
având în vedere Regulamentul (CE) nr. 1420/1999 al Consiliului din 29 aprilie 1999 de stabilire a normelor și procedurilor comune care trebuie aplicate transporturilor de anumite tipuri de deșeuri către anumite țări nemembre ale OCDE (3), astfel cum a fost modificat ultima dată prin Regulamentul (CE) nr. 77/2001 al Comisiei (4), în special articolul 3 alineatul (5),
întrucât:
(1)
La 22 martie 2001, Guineea a notificat Comisiei că importul tuturor deșeurilor enumerate la categoria GM din anexa II la Regulamentul (CEE) nr. 259/93 este acceptat fără nici o procedură de control.
(2)
În conformitate cu articolul 17 alineatul (3) din Regulamentul (CEE) nr. 259/93, comitetul instituit în conformitate cu articolul 18 din Directiva 75/442/CEE a Consiliului din 15 iulie 1975 privind deșeurile (5), astfel cum a fost modificată ultima dată prin Decizia 96/350/CE (6) a Comisiei, a fost notificat cu privire la cererea oficială înaintată de Guineea la 5 aprilie 2001.
(3)
Pentru a reflecta noua situație a acestei țări, este necesar să se modifice, în același timp, Regulamentul (CE) nr. 1420/1999 și Regulamentul (CE) nr. 1547/1999 al Comisiei (7), astfel cum a fost modificat ultima dată prin Regulamentul (CE) nr. 1552/2000 (8).
(4)
Măsurile prevăzute de prezentul regulament sunt în conformitate cu avizul comitetului instituit în conformitate cu articolul 18 din Directiva 75/442/CEE,
ADOPTĂ PREZENTUL REGULAMENT:
Articolul 1
Între textul referitor la GRENADA și cel referitor la HONG KONG din anexa D la Regulamentul (CE) nr. 1547/1999, se inserează următorul text:
„GUINEEA
Toate tipurile din secțiunea GM (Deșeuri provenite din industriile agroalimentare).”
Articolul 2
După textul „Toate tipurile, cu excepția” referitor la Guineea din anexa B la Regulamentul (CE) nr. 1420/1999, textul:
„GJ 120
6309 00
Haine uzate și alte articole textile uzate”
se înlocuiește cu următorul text:
„1.
GJ 120
6309 00
Haine uzate și alte articole textile uzate
2.
Toate tipurile din secțiunea GM (Deșeuri provenite din industriile agroalimentare).”
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 septembrie 2001.

Labels: 18
20